ai4bharat/Pralekha huggingface dataset:
अर्थ मंत्रालय
कारवाईसाठी विश्वासार्ह माहिती महत्वाची, माहिती देणाऱ्याला वैयक्तिक तपशील उघड करण्याची गरज नाही- के.के.व्यवहारे
काळा पैसा आणि पैशाच्या प्रलोभनाला आळा घालण्यासाठी प्राप्तीकर विभाग सज्ज-के.के.व्यवहारे
अहारोत्र नियंत्रण कक्ष, जलद प्रतिसाद पथके तैनात
मुंबई, 18 मार्च 2019
सार्वत्रिक निवडणुका, मुक्त आणि नि:पक्ष व्हाव्यात यासाठीच्या प्रक्रियेत मुंबईकर नागरिकांच्या योगदानाला प्रोत्साहन देण्यासाठी मुंबई प्राप्तीकर विभागाने अहोरात्र नियंत्रण कक्ष उभारले आहेत. निवडणुकीसाठी पैसा अथवा मौल्यवान वस्तुंची ने-आण होत असल्याचा संशय असल्यास त्याविषयी माहिती देण्यासाठी मुंबईतले रहिवासी 1800221510 या नि:शुल्क क्रमांकावर संपर्क साधू शकतात. मिळालेली माहिती विश्वासार्ह आणि कारवाई करता येण्याजोगी असणे महत्वाचे आहे असे प्राप्तीकर  महासंचालक के. के. व्यवहारे यांनी सांगितले. सार्वत्रिक निवडणुका 2019 च्या तयारी संदर्भात मुंबईत घेतलेल्या पत्रकार परिषदेत ते आज बोलत होते.
नियंत्रण कक्षाला अशी माहिती देणाऱ्याने आपले नाव किंवा इतर तपशील उघड करण्याची गरज नाही असे त्यांनी प्रश्नाला उत्तर देताना सांगितले. नि:शुल्क क्रमांकाशिवाय, नागरिक यासंदर्भात 022 22820562 या दूरध्वनी क्रमांकावर किंवा 9372727823/24 या मोबाईल/व्हॉटस ॲप क्रमांकावर अथवा cleanmumbaielection@incometax.gov.in या ईमेलवरही माहिती देऊ शकतात. निवडणुका मुक्त आणि नि:पक्ष वातावरणात व्हाव्यात यासाठी प्राप्तीकर विभागाने अनेक उपाययोजना हाती घेतल्याचे त्यांनी सांगितले. निवडणुकीत काळ्या पैशाचा अथवा मौल्यवान गोष्टींचा वापर होऊ नये यासाठी त्रिस्तरीय यंत्रणा निर्माण करण्यात आली आहे.
एखादी गुप्त/कारवाई योग्य माहिती मिळाल्यास त्वरेने प्रतिसाद देण्यासाठी मुंबईतल्या प्रत्येक लोकसभा मतदारसंघांसाठी एक, अशी सहा जलद प्रतिसाद पथके तैनात करण्यात आली आहेत.
मुंबई शहर आणि मुंबई उपनगर जिल्ह्यांसाठी चौकशीकरीता सुमारे 200 अधिकारी तैनात करण्यात आले आहेत. मनुष्यबळ अपूरे पडणार नाही असे सांगून मिळालेल्या माहितीच्या आवाक्यानुसार आवश्यकता भासल्यास अतिरिक्त कर्मचारी तैनात करण्यात येतील असे ते म्हणाले.
याशिवाय मुंबई आंतरराष्ट्रीय विमानतळ, मुंबई देशांतर्गत विमानतळासह जुहू विमानतळ आणि वाकोला येथे हवाई गुप्तचर युनिट स्थापन करण्यात आले आहे. निवडणुका मुक्त आणि नि:पक्ष व्हाव्यात यासाठी मुंबई प्राप्तीकर विभाग, इतर राज्यातल्या आणि केंद्रीय एजन्सीच्या संपर्कात आहे.
निवडणुकीसाठी पैसा अथवा इतर मौल्यवान वस्तूची ने-आण करण्यासंदर्भात माहिती असल्यास त्यांनी प्राप्तीकर विभागाच्या संबंधित सुविधांचा उपयोग करत माहिती देऊन लोकसभा निवडणूक 2019 मुक्त आणि नि:पक्ष वातावरणात होण्यासाठी योगदान द्यावे असे आवाहन महासंचालकांनी नागरिकांना केले आहे.
B.Gokhale/N.Chitale/P.Kor
(Visitor Counter : 89
कार्मिक, सार्वजनिक तक्रार आणि निवृत्ती वेतन मंत्रालय
नागरी सेवा परीक्षा 2022 पासून नागरी सेवा परीक्षा 2030 पर्यंत सीएससी  च्या माध्यमातून दरवर्षी आयएएस अधिकाऱ्यांची थेट नियुक्ती करण्या संदर्भात शिफारस करण्यासाठी एक समिती स्थापन - केंद्रीय मंत्री डॉ. जितेंद्र सिंह
नवी दिल्ली, 14 डिसेंबर 2022
केंद्रीय विज्ञान आणि तंत्रज्ञान राज्यमंत्री ; पृथ्वी विज्ञान राज्यमंत्री ; पीएमओ, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ. जितेंद्र सिंह यांनी आज माहिती दिली की, नागरी सेवा परीक्षा 2022 ते नागरी सेवा परीक्षा2030 पर्यंत सीएसइ च्या माध्यमातून दरवर्षी थेट आयएएस अधिकाऱ्यांची नियुक्ती करण्याची शिफारस करण्यासाठी एक समिती स्थापन करण्यात आली आहे.
लोकसभेत एका प्रश्नाच्या लेखी उत्तरात डॉ. जितेंद्र सिंह यांनी सांगितले की, सीएसइ 2020 पासून सीएसइ च्या माध्यमातून आयपीएस अधिकाऱ्यांच्या नियुक्तीचे प्रमाण 200 पदापर्यंत वाढवण्यात आले आहे, तर सीएसइ 2022 पासून आयएफएस अधिकाऱ्यांच्या नियुक्तीचे प्रमाण 150 पदापर्यंत वाढवण्यात आले आहे.
|
|
Services
|
|
Sanctioned Strength
|
|
Officers in position
|
|
IAS
|
|
6789
|
|
5317
|
|
IPS
|
|
4984
|
|
4120
|
|
IFS
|
|
3191
|
|
2134
सरकारने, सीएसइ 2021 पर्यंत नागरी सेवा परीक्षेच्या माध्यमातून  आयएएस अधिकार्यांच्या नियुक्तीची वार्षिक संख्या 180 पर्यंत वाढवली आहे.
केंद्रीय कर्मचारी योजने  अंतर्गत भारत सरकारच्या विविध विभाग आणि मंत्रालयांमध्ये उपसचिव/संचालक/सहसचिव/अतिरिक्त सचिव/सचिवांची पदे भरण्यासाठी सीएसएस  अंतर्गत येणाऱ्या विविध सहभागी सेवांच्या अधिकाऱ्यांचा विचार केला जातो. यापैकी जे अधिकारी प्रतिनियुक्तीसाठी पर्याय देतात त्यांचा या पदांवरच्या नियुक्तीसाठी विचार केला जातो.
S.Kane/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
सुक्ष्म, लघु आणि मध्यम उदयोग मंत्रालय
केंद्रीय सूक्ष्म, लघू आणि मध्यम उद्योगमंत्री नारायण राणे यांनी राष्ट्रीय पातळीवरील जागरूकता कार्यक्रम, 2021 "संभव" चा केला प्रारंभ
नवी दिल्ली, 27 ऑक्टोबर 2021
केंद्रीय सूक्ष्म, लघू आणि मध्यम उद्योगमंत्री  नारायण राणे यांनी देशाला आर्थिक विकासाकडे नेणाऱ्या उद्योजकतेला चालना देण्यासाठी तरुणांना सहभागी करून घेण्याचे आवाहन केले आहे. नवी दिल्ली येथे भारत सरकारच्या सूक्ष्म, लघु आणि मध्यम उद्योग मंत्रालयातर्फे आज आयोजित राष्ट्रीय पातळीवरील जागरुकता कार्यक्रम-2021 “संभव” चा त्यांनी प्रारंभ केला. बंधित व्यवसाय किंवा क्षेत्रांना चालना देण्यासाठी नवोदित उद्योजकांनी तयार केलेली नवीन उत्पादने आणि सेवा एक लाभदायी परिणाम देऊ शकतात यावर भर त्यांनी दिला. मंत्री महोदयांसमवेत राज्यमंत्री श्री भानु प्रताप सिंग वर्मा आणि एमएसएमईचे सचिव श्री बी बी स्वेन उपस्थित होते.
यावेळी बोलताना श्री भानू प्रताप सिंग वर्मा यांनी स्थूल राष्ट्रीय उत्पादन, जीडीपी सध्याच्या 30 टक्क्यांवरून 50 टक्क्यांपर्यंत वाढवणे आणि एमएसएमई क्षेत्रातील रोजगार निर्मिती 11 कोटींवरून 15 कोटींवर नेणे यावर भर दिला. भविष्यात भारत ही जगातील आघाडीची अर्थव्यवस्था होईल, असा आशावाद त्यांनी व्यक्त केला.
एमएसएमई मंत्रालया अंतर्गत लोकांपर्यत पोहोचण्याचा हा कार्यक्रम एक महिना चालणारा उपक्रम आहे. ज्यामध्ये देशाच्या सर्व भागातील विविध महाविद्यालये/आयटीआय  मधील विद्यार्थ्यांना मंत्रालयाच्या 130 क्षेत्रीय कार्यालयांद्वारे उद्योजकतेसाठी प्रोत्साहित केले जाईल. मोहिमेदरम्यान एमएसएमई मंत्रालयामार्फत राबवण्यात येत असलेल्या विविध योजनांची दृक् श्राव्य चित्रफितींच्या सादरीकरणाद्वारे महाविद्यालयीन विद्यार्थ्यांना माहिती देवून त्याबद्दल जागृती केली जाईल.
देशभरातील 1,300 हून अधिक महाविद्यालयांमध्ये हे जनजागृती कार्यक्रम आयोजित केले जातील. यात 1,50,000 विद्यार्थी सहभागी होण्याची अपेक्षा आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
आरोग्य आणि कुटुंब कल्याण मंत्रालय
जीवघेण्या आजारांचे लवकर निदान व्हावे यासाठी उचलण्यात आलेली पाऊले
राष्ट्रीय आरोग्य अभियाना  अंतर्गत कर्करोग, मधुमेह, हृदयरोग आणि पक्षाघाताच्या  प्रतिबंध तसेच नियंत्रणासाठी, राष्ट्रीय कार्यक्रमांतर्गत राज्ये/केंद्रशासित प्रदेशांना, त्यांनी दिलेल्या प्रस्तावांच्या आधारावर आरोग्य आणि कुटुंब कल्याण विभाग तांत्रिक आणि आर्थिक सहाय्य पुरवतो. कर्करोग हा एनपीसीडीसीएसचा अविभाज्य भाग आहे. कर्करोगासह असंसर्गजन्य रोगांच्या  उपचारांसाठी,पायाभूत सुविधा मजबूत करणे, मनुष्यबळ विकास, आरोग्य प्रोत्साहन आणि जनजागृती, तपासणी, लवकर निदान, व्यवस्थापन आणि योग्य स्तरावरील आरोग्य सेवा सुविधेकडे पाठवणे यावर हा कार्यक्रम लक्ष केंद्रित करतो.एनपीसीडीसीएस अंतर्गत, 707 जिल्हा एनसीडी आरोग्य केन्द्र, 193 जिल्हा हृदयरोग आरोग्य केन्द्र, 268 डे केअर आणि 5541 सामुदायिक आरोग्य केंद्र एनसीडी केन्द्रांची स्थापना करण्यात आली आहे.
एनएचएम अंतर्गत, व्यापक प्राथमिक आरोग्य सेवेचा भाग म्हणून, सामान्य एनसीडी म्हणजेच मधुमेह, उच्च रक्तदाब आणि सर्वसाधारणपणे मोठ्या प्रमाणात आढळणाऱ्या कर्करोगाच्या प्रतिबंध, नियंत्रण आणि तपासणीसाठी लोकसंख्या-आधारित उपक्रम राबवले जात आहेत. या उपक्रमांतर्गत, 30 वर्षांहून अधिक वयाच्या व्यक्तींच्या तपासणीवर लक्ष केन्द्रित केले आहे. या तपासणीत तोंडाचा, स्तनाचा आणि गर्भाशयाचा या तीन कर्करोगांचा समावेश आहे. आयुष्मान भारत - आरोग्य आणि कल्याण केंद्रांअंतर्गत या कर्करोगांची तपासणी हा आरोग्य सेवेचा अविभाज्य भाग आहे.
आयुष्मान भारत- आरोग्य आणि कल्याण केन्द्रां अंतर्गत , प्राथमिक आरोग्य सेवांचा समावेश आहे. त्यात निवडक ते व्यापक प्राथमिक आरोग्य सेवा  समाविष्ट असून एनसीडी सेवांचाही समावेश आहे. ही केन्द्र समुदायाच्या जवळ आहेत.
आयुष्मान भारत- आरोग्य आणि कल्याण केन्द्र योजनेच्या माध्यमातून सर्वसमावेशक प्राथमिक आरोग्य सेवेअंतर्गत, कर्करोगासारख्या जीवघेण्या आजारांच्या प्रतिबंधात्मक पैलूला, कल्याणकारी कामांना प्रोत्साहन देऊन आणि समुदाय स्तरावर लक्ष्यित संवाद साधून बळकटी दिली जात आहे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज राज्यसभेत एका लेखी उत्तरात ही माहिती दिली.
माहिती आणि प्रसारण मंत्रालय
नवी दिल्लीमध्ये आसियान भारत चित्रपट महोत्सवाचे आयोजन
नवी दिल्ली, 23 मे 2018
नवी दिल्लीतील सिरीफोर्ट सभागृहात आसियान भारत चित्रपट महोत्सवाचे आयोजन करण्यात आले आहे. माहिती आणि प्रसारण राज्यमंत्री  कर्नल राज्यवर्धन राठोड यांच्या हस्ते येत्या 25 मे रोजी या महोत्सवाचे उद्घाटन होईल. आसियान देशांमधील चित्रपट उद्योगातील कलाकार आणि सर्व संबंधितांना चित्रपट आणि सांस्कृतिक क्षेत्रातील सहकार्य वाढविता यावे, यादृष्टीने हा महोत्सव एक आदर्श मंच उपलब्ध करुन देईल.
या महोत्सवात 11 देशांमधले 32 चित्रपट प्रदर्शित केले जातील. चित्रपट प्रदर्शनाबरोबरच चित्रपट उद्योगाशी संबंधित विविध मुद्यांबाबत चर्चा करण्यासाठी चर्चा सत्रांचे आयोजनही करण्यात आले आहे. हा महोत्सव 30 मे पर्यंत चालणार आहे.
चित्रपटांच्या प्रदर्शना संबंधिचे वेळापत्रक here. पाहता येईल.
B.Gokhale/M.Pange/D.Rane
(Visitor Counter : 64
वाणिज्य आणि उदयोग मंत्रालय
भारत-संयुक्त अरब अमिरात यांच्यातील सर्वसमावेशक वित्तीय भागीदारी करार  1 मे 2022 रोजी कार्यान्वीत होणार, पीयूष गोयल यांचे प्रतिपादन
हा ऐतिहासिक करार नव्या अध्यायाची सुरुवात असून, असाधारण फलश्रुती आणि आपल्या व्यापार संबंधांमध्ये एक आदर्श परिवर्न घडवून आणेल: गोयल
भारत यूएईकडे जगाचे प्रवेशद्वार म्हणून पाहत आहे - पीयूष गोयल
"भारत-यूएई सीईपीए, पंतप्रधान नरेंद्र मोदी यांच्या 'सबका साथ, सबका विकास, सबका विश्वास और सबका प्रयास' या संकल्पनेवर आधारित"
नवी दिल्ली, 29 मार्च 2022
केंद्रीय वाणिज्य आणि उद्योग, ग्राहक व्यवहार आणि अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी भारत-संयुक्त अरब अमिरात यांच्यातील सर्वसमावेशक वित्तीय भागीदारी करार  1 मे 2022 रोजी कार्यान्वित होईल असे म्हटले आहे. भारत-यूएई सीईपीए, या विषयावरील, व्यवसाय-ते-व्यवसाय  बैठकीला संबोधित करताना ते सोमवारी दुबईत बोलत होते. हा ऐतिहासिक करार नव्या अध्यायाची सुरुवात असून, असाधारण फलश्रुती आणि आपल्या व्यापार संबंधांमध्ये तो एक आदर्श परिवर्न घडवून आणेल असे गोयल म्हणाले.
भारत, यूएईकडे आफ्रिका, इतर जीसीसी आणि मध्य पूर्वेतील देश, सीआयएस देश तसेच काही युरोपीय देशांचे प्रवेशद्वार म्हणून पाहत असल्याचे गोयल म्हणाले.
“हा करार जगभरातील महत्त्वाच्या बाजारपेठांचे दरवाजे खुले करणारा आहे . म्हणून जेव्हा आम्ही या मुद्यावर एकमेकांशी व्यवहार करायचे ठरवले, तेव्हा युएईमधील 10 दशलक्ष लोकसंख्येशीच नव्हे, तर फारच मोठा पट आमच्या नजरेसमोर होता. सीईपीए, उभय पक्षांना खूपच मोठी व्यवसाय संधी उपलब्ध करणार आहे असे गोयल यांनी या बैठकीत सांगितले. यावेळी यूएईचे परराष्ट्र व्यापार राज्यमंत्री, थानी अल झेयोदी उपस्थित होते.
व्यापार आणि सेवांचा समावेश असलेल्या,भारत-यूएई सीईपीए व्यापार करारावर 88 दिवसांच्या विक्रमी अल्पावधीत शिक्कामोर्तब करण्यात आले. या वस्तुस्थितीसह अशा अनेक बाबी आहेत ज्या पहिल्यांदाच होत आहेत असे गोयल यांनी नमूद केले.
“हा करार केवळ व्यापाराविषयी नाही, तो केवळ वस्तू आणि सेवांच्या व्यापाराविषयी नाही; मला वाटते की यात प्रचंड भू-राजकीय, आर्थिक आणि युएईमधील भारतीय नागरीकांची विशाल उपस्थिती लक्षात घेता यात एक महान मानवी मूल्यदेखील आहे”, असे गोयल म्हणाले.
भारत-यूएई भागीदारी "21 व्या शतकातील परिभाषित धोरणात्मक भागीदारी" असल्याचे त्यांनी सांगितले. हा करार या नात्याला एक नवी दिशा देतो, एक परिवर्तन घडवून आणतो, असे ते म्हणाले.
भारत-यूएई सीईपीए, हा पंतप्रधान नरेंद्र मोदी यांच्या 'सबका साथ, सबका विकास, सबका विश्वास और सबका प्रयास' या संकल्पनेवर आधारित आहे. भारताने 2030 पर्यंत एक ट्रिलियन डॉलर्स निर्यातीचे ध्येय साध्य करण्याचे लक्ष्य ठेवले असून यासाठी भारताला युएईच्या बाजारपेठेत मोठा वाटा हवा आहे , गोयल म्हणाले.
“दोन्ही अर्थव्यवस्थांमध्ये सेवांच्या वाढत्या भूमिकेमुळे, हा करार द्विपक्षीय प्रतिबद्धतेला आगामी वर्षांमध्येही बळ देईल असे ते म्हणाले”
यूएईने भारतीय पायाभूत सुविधा, उत्पादन आणि लॉजिस्टिक क्षेत्रात गुंतवणूक करण्याच्या त्यांच्या स्वारस्याबद्दल वचनबद्धता व्यक्त केली आहे. यूएईच्या उद्योजकांच्या एका मोठ्या शिष्टमंडळाने नुकतीच जम्मू कश्मीलाही भेट दिल्याचे गोयल यांनी सांगितले.S.Kakade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
संरक्षण मंत्रालय
वाईस ऍडमिरल कृष्णा स्वामीनाथन यांनी स्वीकारला भारतीय नौदलाच्या कार्मिक सेवा नियंत्रकपदाचा कार्यभार
नवी दिल्ली, 18 एप्रिल 2023
वाईस ऍडमिरल कृष्णा स्वामीनाथन यांनी 17 एप्रिल 2023 रोजी भारतीय नौदलाच्या कार्मिक सेवा नियंत्रकपदाचा कार्यभार स्वीकारला. एक जुलै 1987 रोजी या ध्वज अधिकाऱ्याची भारतीय नौदलात नियुक्ती झाली होती आणि ते दळणवळण आणि इलेक्ट्रॉनिक युद्धकौशल्यात विशेषज्ञ आहेत. ते खडकवासल्याच्या राष्ट्रीय संरक्षण प्रबोधिनीचे, जॉईन्ट सर्विसेस कमांड अँड स्टाफ कॉलेज, श्रीवेनहॅम, युके, कॉलेज ऑफ नेव्हल वॉरफेअर, कारंजा आणि युनायटेड स्टेट्स नेव्हल वॉर कॉलेज,न्यूपोर्ट, ऱ्होडे आयलंड, अमेरिका यांचे माजी विद्यार्थी आहेत.
अतिविशिष्ट सेवा पदक आणि विशिष्ट सेवा पदकाचे मानकरी असलेल्या ऍडमिरल कृष्णा स्वामीनाथन यांनी नौदलातील कारकिर्दीदरम्यान आयएनएस विद्युत आणि आयएनएस विनाश या क्षेपणास्त्रसज्ज युद्धनौकां, मिसाईल कॉर्वेट आयएनएस कुलीश, गायडेड मिसाईल डिस्ट्रॉयर आयएनएस मैसूर आणि आयएनएस विक्रमादित्य ही विमानवाहू युद्धनौका यांची प्रमुख धुरा सांभाळण्यासह अनेक महत्त्वाच्या परिचालनात्मक, कर्मचारी आणि प्रशिक्षण नियुक्ती जबाबदाऱ्या सांभाळल्या आहेत. ध्वज श्रेणीवर पदोन्नती झाल्यावर त्यांनी सदर्न नेव्हल कमांड, कोच्ची येथे मुख्य प्रशिक्षण अधिकारी म्हणून काम केले आहे. जिथे त्यांनी भारतीय नौदलाच्या सर्व प्रशिक्षणाच्या आयोजनात महत्त्वाची भूमिका बजावली आहे. नौदलाच्या परदेशातील सर्व स्थानांवरील परिचालनात्मक सुरक्षेची देखरेख करणाऱ्या भारतीय नौदल सुरक्षा पथकाची उभारणी करण्यात त्यांनी मोलाची भूमिका बजावली होती. त्यानंतर त्यांनी सागरी प्रशिक्षण ध्वज अधिकारी म्हणून काम केले. त्यानंतर त्यांना पश्चिमेच्या ताफ्याचे प्रमुख ध्वज अधिकारी या अतिशय प्रतिष्ठेच्या पदावर नियुक्त करण्यात आले. ऑफशोअर संरक्षण सल्लागार गट आणि सल्लागार किनारपट्टी सुरक्षा आणि संरक्षण या शाखांची देखील त्यांनी धुरा सांभाळली. नंतर त्यांना पश्चिम नौदल कमांडचे प्रमुख म्हणून नियुक्त करण्यात आले. सध्या त्यांना सोपवण्यात आलेल्या जबाबदारीचा कार्यभार सांभाळण्यापूर्वी ते याच पदावर कार्यरत होते.
ऍडमिरल स्वामीनाथन यांनी नवी दिल्लीच्या जवाहर नेहरू विद्यापीठातून विज्ञान शाखेची पदवी मिळवली आहे. कोच्ची विज्ञान आणि तंत्रज्ञान विद्यापीठातून टेलिकम्युनिकेशनमधील एमएस्सी पदवी मिळवली आहे. लंडनच्या किंग्ज कॉलेज मधून संरक्षण अभ्यास या विषयातील पदवी, मुंबई विद्यापीठातून डावपेच विषयक अभ्यासात मुंबई विद्यापीठातून एमफिल आणि आंतरराष्ट्रीय अभ्यासात पीएचडी मिळवली आहे.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
राष्ट्रीय शिक्षक पुरस्कार 2018 विजेत्यांशी पंतप्रधानांनी साधला संवाद
नवी दिल्ली, 3 सप्टेंबर 2019
पंतप्रधान नरेंद्र मोदी यांनी आज लोक कल्याण मार्ग येथे राष्ट्रीय शिक्षक पुरस्कार 2018 विजेत्यांशी संवाद साधला.
पंतप्रधानांनी पुरस्कार विजेत्यांचे त्यांच्या उल्लेखनीय कार्याबद्दल अभिनंदन केले. त्यांनी शिक्षकांना प्रत्येक विद्यार्थ्याच्या जीवनात परिवर्तन घडवून आणण्यासाठी निरंतर प्रयत्न करण्याचे आवाहन केले.
चर्चेदरम्यान पंतप्रधानांनी शिकवण्यात मदत म्हणून तंत्रज्ञान वापरण्याचे महत्व विशद केले. त्यांनी शिक्षकांना दैनंदिन विविध प्रकारच्या समस्यांवर तोडगा काढण्यासाठी विद्यार्थ्यांना विचार मंथन करायला प्रोत्साहित करायला सांगितले. त्यांनी पुरस्कार विजेत्यांना प्रत्येक मुलाला संधी देण्याचे आणि कुठल्याही विद्यार्थ्याला बंधनात न अडकवण्याचे आवाहन केले.
पंतप्रधानांनी विद्यार्थ्यांमधील सर्जनशीलतेवर भर दिला. ते म्हणाले सर्जनशीलतेला प्रोत्साहन मुलांसाठी स्वयंप्रेरणेचे काम करेल आणि ते स्वतःशी स्पर्धा करायला सक्षम बनतील. विविध मुद्यांबाबत विद्यार्थ्यांचे मत जाणून घेणे महत्वाचे आहे असे ते म्हणाले. आपल्या अंतरंगातील विद्यार्थी जिवंत ठेवण्याचे आणि त्याच्याकडून शिकत राहण्याची सूचना त्यांनी शिक्षकांना केली.
पंतप्रधानांशी बोलताना पुरस्कार विजेत्यांनी शाळांमध्ये सकारात्मक बदल घडवून आणण्यासाठी केलेल्या प्रयत्नांची माहिती दिली. अटल टिंकरिंग लॅबमुळे विद्यार्थी संशोधन आणि तंत्रज्ञानाचा वापर करायला सक्षम झाल्याचे शिक्षकांनी सांगितले.
यावेळी मनुष्यबळ विकास मंत्री रमेश पोखरियाल आणि मनुष्यबळ विकास राज्यमंत्री संजय शामराव धोत्रे देखील उपस्थित होते.
M.Chopade/S.Kane/P.Malandkar
(Visitor Counter : 70
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 23 ऑक्टोबर 2021
|
|
- 101.30 crore vaccine doses have been administered so far under Nationwide Vaccination Drive
- 16,326 new cases in the last 24 hours
- Recovery Rate currently at 98.16%; Highest since March 2020
- 17,677 recoveries in the last 24 hours increases Total Recoveries to 3,35,32,126
- Active cases account for less than 1% of total cases, currently at 0.51%; Lowest since March 2020
- India's Active caseload stands at 1,73,728; lowest in 233 days
- Weekly Positivity Rate  less than 2% for last 29 days
- Daily positivity rate  less than 2% for last 19 days
- 59.84 crore Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
गेल्या 24 तासात देशभरात 68,48,417 लसींच्या मात्रा देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,भारताने कोविड-19 प्रतिबंधक लसींच्या 100 कोटी मात्रांचा टप्पा पार करत एकूण 101 कोटी 30 लाख लसींच्या मात्रा  दिल्या आहेत. 1,00,29,602 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,78,004
|
|
2nd Dose
|
|
91,32,055
|
|
FLWs
|
|
1st Dose
|
|
1,83,69,012
|
|
2nd Dose
|
|
1,56,73,375
|
|
Age Group 18-44 years
|
|
1st Dose
|
|
40,43,88,714
|
|
2nd Dose
|
|
12,26,54,329
|
|
Age Group 45-59 years
|
|
1st Dose
|
|
17,12,42,361
|
|
2nd Dose
|
|
8,99,14,788
|
|
Over 60 years
|
|
1st Dose
|
|
10,77,01,034
|
|
2nd Dose
|
|
6,32,40,508
|
|
Total
|
|
1,01,30,28,411
गेल्या 24 तासांमध्ये 17,677 रूग्ण कोविडमुक्त झाल्याने, बरे झालेल्या रुग्णांची एकूण संख्या  3,35,32,126 इतकी झाली आहे.
परिणामी, भारतात रूग्ण बरे होण्याचा दर सध्या 98.16% आहे. हा दर सध्या मार्च 2020 पासूनच सर्वाधिक दर आहे.
केंद्र आणि राज्ये/केंद्रशासित प्रदेशांकडून सातत्यपूर्ण आणि सहयोगी प्रयत्नांमुळे सलग 118 दिवसांपासून 50,000 पेक्षा कमी दैनंदिन नवीन रुग्णांची नोंद होण्याचा कल कायम आहे.
गेल्या 24 तासांत देशभरात 16,326 नवीन रूग्णांची नोंद झाली .
देशातील कोविड सक्रीय रुग्णांची संख्या सध्या 2 लाखांच्या खाली आहे आणि ती 1,73,728 असून गेल्या 233 दिवसांतील सर्वात कमी रुग्णसंख्या आहे. सक्रीय रुग्ण दर सध्या देशातील एकूण रुग्णांच्या 0.51% आहे, जो मार्च 2020 पासून सर्वात कमी आहे.
देशभरात चाचण्यांच्या क्षमतेत सतत वाढ होत आहे. गेल्या 24 तासांत एकूण 13,64,681 चाचण्या केल्या गेल्या. भारताने आतापर्यंत एकूण 59.84 कोटी  चाचण्या पूर्ण केल्या आहेत.
देशभरात चाचणी क्षमता वाढत असताना, साप्ताहिक पाॅझिटिव्हिटी दर 1.24% वर असून गेल्या 29 दिवसांपासून 2% पेक्षा कमी राहिला आहे. दैनंदिन पाॅझिटिव्हिटी दर 1.20% इतका नोंदवला गेला आहे. दैनंदिन पाॅझिटिव्हिटी दर गेल्या 19 दिवसांपासून 2% च्या खाली आणि आता सलग 54 दिवस 3% च्या खाली राहिला आहे.
इतर अपडेटस्
Important Tweets
विज्ञान आणि तंत्रज्ञान मंत्रालय
आरोग्य, कृत्रिम बुद्धिमत्ता आणि पर्यावरण यासारख्या क्षेत्रात सहकार्याबाबत भारत आणि ब्राझीलच्या विज्ञान आणि तंत्रज्ञान मंत्र्यांमध्ये चर्चा
नवी दिल्ली, 25 फेब्रुवारी 2021
केंद्रीय विज्ञान आणि तंत्रज्ञान आणि पृथ्वी विज्ञान, आरोग्य आणि कुटुंब कल्याण मंत्री डॉ. हर्ष वर्धन यांनी 24 फेब्रुवारी 2021 रोजी स्वागत केलेल्या ब्राझीलचे विज्ञान- तंत्रज्ञान आणि नवोन्मेष मंत्री मार्कोस सीझर पॉन्टेस यांच्या नेतृत्वातील उच्च-स्तरीय शिष्टमंडळाबरोबर ब्रिक्स सारख्या विविध द्विपक्षीय आणि बहुपक्षीय सहकार्याबरोबरच विज्ञान व तंत्रज्ञान क्षेत्रातील व्यापक मुद्द्यांवर चर्चा केली.
भारत-ब्राझील सहकार्याने आरोग्य, औषधे आणि कोविड -19 प्रतिबंधक लस, औषधे आणि लस, जैव तंत्रज्ञान, ऊर्जा, नॅनो तंत्रज्ञान, आयसीटी, कृत्रिम बुद्धिमत्ता , सायबर सुरक्षा; बायोम्स  आणि कृषी, महासागर, पाण्याची गुणवत्ता, हवेची गुणवत्ता आणि वातावरणीय प्रदूषण यांचे उपग्रहाद्वारे निरीक्षण; हवामान अंदाज आणि हवामान बदलांसाठी पृथ्वी प्रणाली प्रारूपाचा  विकास करणे यासारख्या विषयांवर साधक बाधक चर्चेचा भर होता.
2021 मध्ये ब्रिक्सचे अध्यक्ष म्हणून भारत वैज्ञानिक घटनांची मालिका चालवेल आणि समन्वय साधेल अशी माहिती डॉ. हर्ष वर्धन यांनी आपल्या समपदस्थांना दिली.
डॉ. हर्ष वर्धन म्हणाले की, “व्हॅक्सीन मैत्री’ यंत्रणेत अत्यधिक जोखीम असणार्या लोकांना परवडणाऱ्या दरात सुरक्षित आणि प्रभावी कोविड -19 प्रतिबंधक लस उपलब्ध करुन देणे प्रस्तावित आहे. हितधारक राष्ट्रांना लसींचा पुरवठा करण्यास भारत वचनबद्ध आहे.
या बैठकीत विज्ञान, तंत्रज्ञान आणि नवोन्मेष क्षेत्रातील उभय देशांमधील सुरू असलेल्या सहकार्यास उभय देशांच्या वरिष्ठ अधिकाऱ्यांच्या उपस्थितीत दोन्ही बाजूंनी मान्यता देण्यात आली.S.Thakur/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी 784.35 कोटी रुपयांच्या भारतमाला प्रकल्पांतर्गत महाराष्ट्रातील जळगाव आणि मध्य प्रदेशातील बुऱ्हाणपूरमधून जाणाऱ्या एनएच-753एलच्या चौपदरीकरणाला दिली मंजुरी
नवी दिल्ली, 20 डिसेंबर 2022
भारतमाला या 784.35 कोटी रुपयांच्या प्रकल्पांतर्गत महाराष्ट्रातील जळगाव आणि मध्य प्रदेशातील बुऱ्हाणपूर जिल्ह्यातून जाणाऱ्या एनएच-753 एलच्या शाहपूर बायपास ते मुक्ताई नगर या भागाच्या चौपदरीकरणाला हायब्रीड अॅन्युइटी मॉडेलखाली मंजूरी देण्यात आली आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट संदेशमालिकेतून ही माहिती दिली.
भौगोलिकदृष्ट्या पाहता हा प्रकल्प मार्ग मध्य प्रदेशातील बुऱ्हाणपूर जिल्हा आणि महाराष्ट्रातील जळगाव जिल्ह्यात आहे. सध्याचा दुपदरी कॅरेजवे मार्ग हा एनएच-753एलचा एक भाग आहे, तो पहूरजवळील एनएच-753एफच्या जंक्शनपासून सुरू होतो आणि मध्य प्रदेशातील बुऱ्हाणपूरला जोडतो. यात महाराष्ट्रातील जामनेर, बोदवड, मुक्ताईनगर आणि खांडवाजवळील एनएच-347बी याचाही समावेश आहे. प्रकल्प मार्गातील दापोरा, इच्छापूर आणि मुक्ताईनगर येथे आवश्यक ठिकाणी बायपासची तरतूद केली आहे असे नितीन गडकरी यांनीम्हटले आहे.
बोरेगाव बुद्रूक ते मुक्ताई नगर या संपूर्ण रस्त्याचे चौपदरीकरण झाल्यानंतर इंदूरहून छत्रपती संभाजी नगरकडे  जाणारी वाहतूक या मार्गाने वळवण्यात येणार असल्याचे त्यांनी सांगितले.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
आरोग्य आणि कुटुंब कल्याण मंत्रालय
कोविड सद्यस्थिती
केंद्राकडून उच्चस्तरीय केंद्रीय पथक जम्मूकडे रवाना
प्रतिबंधित क्षेत्र, टेहळणी, चाचणी आणि कार्यक्षम वैद्यकीय व्यवस्थापन बळकट करण्यासाठी केंद्रीय पथक मदत करणार
नवी दिल्ली, 18 सप्टेंबर 2020
आरोग्य व कुटुंब कल्याण मंत्रालयाने उच्चस्तरीय केंद्रीय पथक जम्मूला पाठविण्याचा निर्णय घेतला आहे. जिल्ह्यात अलिकडच्या काळात नवीन कोविडच्या रुग्णांच्या संख्येत वाढ झाली आहे.
या पथकात नॅशनल सेंटर फॉर डिजीज कंट्रोल  चे संचालक डॉ. एस. के. सिंह आणि एम्स, नवी दिल्लीचे सहायक प्राध्यापक डॉ. विजय हड्डा यांचा समावेश आहे.
अलीकडेच एक विशेष पथकाने श्रीनगर खोऱ्यात भेट दिली होती. दोन सदस्यीय उच्चस्तरीय पथकाचे नेतृत्व नीती आयोगाचे सदस्य डॉ. व्ही के पॉल आणि एनसीडीसीचे संचालक डॉ. एस. के. सिंह यांनी केले. या पथकाने जिल्हाधिकाऱ्यांसमवेत कोविड व्यवस्थापनाच्या तयारीच्या स्थितीचा आढावा घेतला. आता रवाना झालेले केंद्रीय पथक जम्मूचे जिल्हाधिकारी व आरोग्य अधिकारी यांच्याशी संवाद साधेल. ते बक्षीनगर आणि गांधीनगरमधील रुग्णालयांनाही भेट देईल.
हे पथक, प्रतिबंधित क्षेत्र, नियंत्रण, पाळत ठेवणे, कोविड चाचण्या आणि कोरोनाबाधित रुग्णांसंदर्भात कार्यक्षम वैद्यकीय व्यवस्थापन याबाबत राज्य सरकारच्या प्रयत्नांना साहाय्य करेल. वेळेवर निदान आणि पाठपुरावा यासंबंधित आव्हानांचे प्रभावीपणे व्यवस्थापन करण्यासाठी केंद्रीय पथक मार्गदर्शन करेल.
जम्मूमध्ये एकूण 9428 कोविड रुग्ण आहेत. यातील 3196 रुग्ण बरे झाले आहेत. 117 कोविड मृत्यू झाल्याची नोंद आहे. जिल्ह्यात 6115 सक्रिय रुग्ण आहेत. एका आठवड्यापूर्वी जिल्ह्यात एकूण 6878 रुग्णसंख्या होती. जम्मूमध्ये रुग्ण दुप्पट होण्याचा कालावधी 15.4 दिवस आहे तर रुग्ण बरे होण्याचा दर 33.9 टक्के आणि मृत्यू दर 1.24 टक्के नोंदविला जात आहे.
कोविड व्यवस्थापनासाठी विविध राज्य / केंद्रशासित प्रदेश सरकारच्या प्रयत्नांना बळकट करण्यासाठी केंद्र सरकार वेळोवेळी विविध राज्य / केंद्रशासित प्रदेशांना भेटी देण्यासाठी केंद्रीय पथकाची नेमणूक करीत आहे.
ही पथके राज्य/केंद्रशासित प्रदेशातील अधिकाऱ्यांशी संवाद साधतात आणि त्यांना सामना कराव्या लागत असलेल्या आव्हानांविषयी आणि त्यांच्या समस्यांविषयी सर्वप्रथम समजून घेऊन त्यांच्याद्वारे सुरू असलेल्या प्रयत्नांना बळकट करण्यासाठी तसेच काही अडथळे असतील तर ते दूर करण्यासाठी मदत करतात.B.Gokhale/S.Tupe/D.Rane
(Visitor Counter : 135